Lav et referat af nedenstående tekst:

Tekst:
Hvis man tager turen fra Løgstør til Aggersund, kan man i øjeblikket se en strandet motorbåd i kanten af Limfjorden. Faktisk har den ligget der siden midten af februar, men nu bliver der kigget på, hvad der skal ske med den. Ib Johansen er havnefoged i Løgstør. Tilbage i februar blev han ringet op af en kvinde, der fortalte, at en motorbåd var gået i stykker og havde brug for hjælp. - Vores redningsbåd var på værftet, så den kunne ikke komme ud, og vi havde ingen fra lokalområdet på vandet, siger Ib Johansen. I stedet måtte Falck træde til og redde de strandede personer i land. Båden med det ødelagte ror gjorde de ingenting ved, og derfor endte den med at drive i land. Hvorfor ligger den der stadig? Hos Vesthimmerlands Kommune har man kigget på sagen. - Vi kommer ikke til at flytte på båden, da den ligger under den højeste vandstandslinje, og dermed er det Kystdirektoratets ansvar, siger Carsten Agesen, der er teamleder i Team Havn, Natur og Byrum i Vesthimmerlands Kommune. På den anden side siger Kystdirektoratet, at de ikke kommer til at flytte båden, medmindre den er til fare for såkaldte kyst-tekniske anlæg, hvilket ikke er tilfældet i denne sag. Og dermed er situationen jo lige vidt. Ejerens ansvar Hverken Vesthimmerlands Kommune eller Kystdirektoratet har nogen planer om at flytte den strandede båd, men Carsten Agesen understreger, at de ikke bare lader den helt være. - Vi har sendt en kommunal miljøarbejder ud for at se, om båden er til fare for miljøet. Er den ikke det, er det ejerens ansvar at få den fjernet, siger Carsten Agesen. Kommunen forsøger fortsat at få fat på bådens ejer, men det er ikke lykkedes endnu.

Referat:
Den strandede båd mellem Løgstør og Aggersund bliver formentlig liggende lidt endnu. Men hvor kommer den fra? Og hvad skal der ske med den?